el el el el el el el el el el el el el el el el el el el nl el nl el en el en el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el
Το Loom είναι βιντεοπαιχνίδι περιπέτειας του 1990 που σχεδιάστηκε από τον Brian Moriarty και εκδόθηκε από τη Lucasfilm Games (νυν LucasArts).[3] Είναι το τέταρτο παιχνίδι που χρησιμοποίησε την μηχανή SCUMM του Ρον Γκίλμπερτ.
DOS, Commodore Amiga, Atari ST, TurboGrafx-16[1], Mac OS, FM Towns, Classic Mac OS, Microsoft Windows[2] και macOS[2]
δεδομένα (π • σ • ε )
Το παιχνίδι λαμβάνει χώρα σε έναν κόσμο όπου ο πολιτισμός έχει εξελιχθεί σε συντεχνιακές κοινότητες. Οι τεχνίτες έχουν αναπτύξει τόσο πολύ την τέχνη τους, που αγγίζει τα όρια του μυστικισμού και της μαγείας και μπορεί ακόμα και να επηρεάσει την πραγματικότητα.
Όταν κλείνει τα δεκαεπτά του χρόνια, ανεβαίνει, όπως κάθε χρόνο στα γενέθλιά του, στα παραθαλάσσια βράχια του νησιού, όπου περιμένει την εμφάνιση ενός κύκνου. Πρόκειται για την μεταμορφωμένη του μητέρα. Όταν επιστρέφει στο χωριό, καλείται από τους γηραιούς της συντεχνίας, τον Άτροπο, την Κλωθώ και τη Λάχεση, για να εκδιωχθεί από την κοινότητα.
Πεπεισμένοι ότι η παρουσία του είναι καταστροφική, ετοιμάζονται να τον μεταμορφώσουν σε κύκνο, τα πράγματα όμως εξελίσσονται διαφορετικά, με αποτέλεσμα ο Bobbin να παραμείνει ο μοναδικός άνθρωπος στο νησί. Αποκτά τη 'Ρόκα', το ιερό μαγικό ραβδί του Άτροπου και ξεκινά το ταξίδι του με αποστολή να βρει τους κύκνους και να σώσει τον κόσμο από το Χάος.
Στην πορεία του θα συναντήσει μέλη άλλων συντεχνιών, όπως των βοσκών, των υαλοποιών, των μεταλλουργών, και των κληρικών, όπως και διάφορα άλλα όπως π.χ. ένας δράκος και τα πνεύματα νεκρών, και θα ανακαλύψει μια συνωμοσία.
Με το πρωτότυπό του interface, το Loom ξεχωρίζει ριζικά από τα άλλα τότε επίκαιρα adventures της LucasArts. Ο παίκτης δεν ελέγχει τον πρωταγωνιστή με τις συνηθισμένες εντολές μορφής ρημάτων. Κάθε ενέργεια (π.χ. «άνοιξε», «χρωμάτισε», «άδειασε»), αντιστοιχεί σε μια μελωδία από 4 νότες, τις οποίες παίζει ο παίκτης χρησιμοποιώντας την μαγική ράβδο. Αν η μελωδία παιχτεί ανάποδα, η αντίστοιχη δράση του πρωταγωνιστή γυρίζεται στο αντίθετο (το «άνοιξε» π.χ. γίνεται «κλείσε», το «άδειασε» γίνεται «γέμισε»). Παρά αυτές τις ριζικές διαφορές σε σύγκριση με άλλα παιχνίδια της LucasArts, το Loom χρησιμοποιεί την μηχανή SCUMM (έκδοση 3).
Το παιχνίδι έχει διαφορετικούς βαθμούς δυσκολίας που έχουν να κάνουν με το αν φαίνονται οι νότες σε κάθε μελωδία που μαθαίνει ο παίκτης. Στο δυσκολότερο επίπεδο, ο παίκτης πρέπει να αντιλαμβάνεται τις νότες μόνο με το αυτί. Σε αυτό το επίπεδο, υπάρχει μία παραπάνω σκηνή με animation που δεν εμφανίζεται στα άλλα δύο.
Το πακέτο του παιχνιδιού περιλάμβανε μια κασέτα που εξιστορεί την προϊστορία του κόσμου του παιχνιδιού, και τη γέννηση του Bobbin, μέχρι την έναρξη του παιχνιδιού.
Επίσης υπάρχει ένα εικονογραφημένο σημειωματάριο με τις μελωδίες και τα μαγικά, μαζί με σύντομα ιστορικά για το καθένα, που αφορούν τον κόσμο του Loom. Σε αυτό μπορεί ο παίκτης να σημειώνει τις μελωδίες που του αποκαλύπτονται στο παιχνίδι.
Προγραμματισμός: David Govett, David Warhol, George Alistair Sanger
Γραφικά: Γκάρι Γουίνικ, Steve Purcell, Mark Ferrari
Μουσική: Πιότρ Ιλίτς Τσαϊκόφσκι
Τον Ιούλιο του 2007 κυκλοφόρησε μια ανεπίσημη εφαρμογή τροποποίησης του Loom (modification patch), που μεταφράζει τους υποτίτλους του στα ελληνικά.[εκκρεμεί παραπομπή] Η τροποποίηση αυτή του παιχνιδιού προορίζεται για εφαρμογή στην επίσημη αγγλική έκδοση του Loom για EGA και FMTowns. Δεν υποστηρίζεται η CD-Talkie έκδοση του Loom. Την ελληνική μετάφραση επιμελήθηκε ο Praetorian από την ομάδα classic adventures in greek.[εκκρεμεί παραπομπή]
↑ 2,0 2,1 Steam. 12  Σεπτεμβρίου 2003. 32340. Ανακτήθηκε στις 20  Αυγούστου 2022.
↑ «LucasArts Entertainment Company | 20th Anniversary». 23 Ιουνίου 2006. Αρχειοθετήθηκε από το πρωτότυπο στις 23 Ιουνίου 2006. Ανακτήθηκε στις 26 Οκτωβρίου 2016.